b'\n_START_ARTICLE_\nCrveni koralj\n_START_SECTION_\nOpis\n_START_PARAGRAPH_\nKolonije ovog koralja uglavnom su busenasto ili lepezasto razgranate, ve\xc4\x87inom dose\xc5\xbeu 10 do 30 centimetara. Polipi su visoki 1 cm i imaju 8 lovki, te su bijele boje. Kostur je na\xc4\x8dinjen od kalcijeva karbonata. Obojen je razli\xc4\x8ditim nijansama crvene zahvaljuju\xc4\x87i karotenoidu zvanom kantaksantin .\n_START_SECTION_\nStani\xc5\xa1te\n_START_PARAGRAPH_\nCrveni koralj raste na stjenovitom morskom dnu, obi\xc4\x8dno u tamnoj okolini; \xc4\x8dak i u pukotinama i kavernama. Ne pojavljuje se u podru\xc4\x8djima gdje je prisutna sedimentacija. Tipi\xc4\x8dna vrsta, C. rubrum (prije Gorgonia nobilis) ve\xc4\x87inom \xc5\xbeivi u Sredozemnom moru. Raste na dubini izme\xc4\x91u 10 i 300 metara ispod razine mora. Ipak, u pli\xc4\x87im stani\xc5\xa1tima je puno rje\xc4\x91i zbog prekomjernog lova na koralje.'